Syklistenes Landsforening

Foreningen hadde i 2023 rundt 5000 medlemmer.

Foreningens arbeid

Syklistenes Landsforening (Syklistene) arbeider for at flere skal velge sykkelen som transportmiddel. Særlig arbeider foreningen med å bedre forholdene for syklister slik at sykling oppleves som trygt, opplevelsesrikt og attraktivt. 

Syklistene har, alene eller i samarbeid med andre, utgitt flere publikasjoner som: Sykkelferie i Norge og Mekkeboka.
 Sykkelvennlig arbeidsplass 
Syklistenes Landsforening har en sertifiseringsordning kalt «sykkelvennlig arbeidsplass» hvor arbeidsplasser kan få rådgivning om sykkelvennlig tilrettelegging, inkludert trygg sykkelparkering, garderobe, tørkeskap og mekkeplass, hvilket legger til rette for sykling som klima- og miljøansvarlig pendling. I 2021 ble Universitetet i Bergen sertifisert som Norges første sykkelvennlige universitet.

 Sykkelprisen 
Hvert år deler Syklistforeningen ut Sykkelprisen til individer, organisasjoner eller lignende som har gjort en særlig innsats for å fremme sykling i Norge. 

 Norges beste sykkelby 
Annenhvert år rangerer Syklistforeningen landets kommuner etter hvordan det er å være syklist basert på en nasjonal sykkelundersøkelse.

 Sykkelpolitikk 
Syklistforeningen arbeider for at Norge skal få en offentlig sykkelstrategi slik at målene som er satt for sykling som transportform kan tidfestes og få konkrete handlingsplaner og midler.

Historie
Henrik Ellestad var foreningens første styreleder. Fabrikkeier Aksel Gresvig var medstifter av foreningen i 1947.

I medlemsbladet "Vi syklister" nr. 1/47 het det at foreningen skulle arbeide for: 
 Bedre trafikk-kultur og tryggere trafikkforhold 
 Anlegg av sykkelstier 
 Bedre parkeringsforhold og oppbevaringsmuligheter for sykler i byer og tettbebyggelse 
 Billig og hensiktsmessig forsikring 
 Billige turer og reiser 
 Bistå medlemmene med råd og opplysninger i trafikksaker.

I 1956 endret foreningen navn til Norges Sykkel- og Mopedforening. Det opprinnelige navnet, Syklistenes Landsforening, ble tatt igjen på 60-tallet.

«På sykkel»/«Syklistene»
Vi syklister var foreningens tidsskrift som de første årene kom ut med opp til åtte nummer i året. Bladet skiftet i 1970 navnet til "På sykkel" og i 1982 kom bladet for første gang ut i dagens format, da med tre nummer pr. år. ”På sykkel” ble gitt ut fram til høsten 2012. ganger i året.

Fra 2013 heter organisasjonens medlemsblad Syklistene.

Bladet skriver om ulike temaer om hverdags- og fritidssykling, og har ferietips i Norge og utlandet, stoff om helse og trening, produktnyheter og artikler om trafikk,samferdsel og politikk. Bladet sendes alle medlemmer i Syklistenes Landsforening.

Aktiviteter
Den nasjonale sykkelkonferansen er en konferanse som arrangeres av Syklistenes Landsforening annenhvert år.

Syklistenes Landsforening har arrangert aksjonen Synlig syklist på senhøsten hvor det settes fokus på bruk av sykkellys og reflekser.

 Se også 
 Svenska Cykelsällskapet, svensk motpart til SLF
 Dansk Cyklist Forbund, dansk motpart til SLF
 Personskadeforbundet LTN, norsk interesseorganisasjon for mennesker med alle typer skader og deres pårørende
 Syklist Velkommen, prosjekt for syklistvennlige overnattingssteder
 Sykkelbarhet, hvor egnet eller lett det er å sykle på et sted
 Sykkelpolitikk, utviklingsplan som beskriver langsiktige mål for å utvikle og fremme av sykkelinfrastruktur i en by eller region
 Sykkelplanlegging, studie, design og implementasjon av sykkelinfrastruktur for å støtte og oppmuntre til sykling
 Trygg sykkelinfrastruktur, designvalg som ivaretar tryggheten til syklister og fotgjengere

 Referanser 

Kategori:Sykling i Norge
Kategori:Etableringer i 1947
Kategori:Norske interesseorganisasjoner
Kategori:Sykkelorganisasjoner